TKN คาดกำไรสุทธิปี 63 กลับมาโตเด่น 27% อยู่ที่ 605 ล้านบาทแนะซื้อเป้า 14 บาท
TKN คาดกำไรสุทธิปี 63 กลับมาโตเด่น 27% อยู่ที่ 605 ล้านบาทแนะซื้อเป้า 14 บาท
TKN คาดกำไรสุทธิปี 63 กลับมาโตเด่น 27% อยู่ที่ 605 ล้านบาทแนะซื้อเป้า 14 บาท
20 ก.ย. 2562

บล.ไอร่า ระบุในบทวิเคราะห์วันนี้(20ก.ย.62 บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN คาดในระยะยาว ได้รับปัจจัยหนุนจาก Partner รายใหม่ “Pan Orion” ซึ่งเป็น 1 ในผู้ผลิตและจัดจำหน่ายขนมขบเคี้ยวรายใหญ่ของโลก (ยอดขายปี’61ประมาณ 60,000 ล้านบาท) คาดช่วยสร้างยอดขายต่างประเทศให้เติบโตอย่างมีนัยสำคัญ คาดตั้งแต่ ไตรมาส 4/62 เป็นต้นไปโดยเฉพาะในเกาหลี จีน รัสเซีย และเวียดนาม รวมถึงฐานลูกค้าของ “Pan Orion” ในอีกกว่า 60 ประเทศ
คาดครึ่งหลังปี 2562 ได้ประโยชน์จากช่วง High Season รวมถึงยอดขายที่เพิ่มขึ้นผ่าน “Pan Orion” พร้อมคาดยอดขายในจีนกลับมาเติบโตในระดับปกติ จากที่ลดลง 9% เมื่อครึ่งแรกปี 2562 ซึ่งเป็นผลจากการเปลี่ยน Distributor คาดครึ่งหลัง 2562 สามารถกระจายสินค้าได้ครอบคลุมพื้นที่มากขึ้น และคาด Gross Profit Margin ปรับตัวดีขึ้น หลังเริ่มใช้วัตถุดิบสาหร่ายล็อตใหม่ ซึ่งมีต้นทุน ลดลงประมาณ 10%
คาดผลประกอบการปี’62 ดีขึ้นตามลำดับหลังกำไรสุทธิชะลอตัวในช่วง 2 ปีที่ผ่านมา ขณะที่คาดกำไรสุทธิในปี’63 กลับมาเติบโต 27% อยู่ที่ 605 ล้านบาท คาดส่วนหนึ่งจากการรับรู้เต็มที่จากยอดขายต่างประเทศที่คาดเติบโตแข็งแกร่งจาก Partner ใหม่ประเมินราคาเป้าหมายปี’63 ที่ 14.00 บาท